Komisijos reglamentas (EB) Nr. 1241/2002
2002 m. liepos 10 d.
papildantis Reglamento (EB) Nr. 2400/96 dėl tam tikrų pavadinimų įtraukimo į Tarybos reglamente (EEB) Nr. 2081/92 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos numatytą "Saugomų kilmės vietos nuorodų ir saugomų geografinių nuorodų registrą" priedą (Gailtaler Speck, Morbier, Queso Palmero arba Queso de la Palma, Thrapsano extra virgin olive oil, Turrón de Agramunt arba Torró d’Agramunt)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1992 m. liepos 14 d. Tarybos reglamentą (EB) Nr. 2081/92 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos [1] su paskutiniais pakeitimais, padarytais Komisijos reglamentu (EB) Nr. 2796/2000 [2], ypač į jo 6 straipsnio 3 ir 4 dalis,
kadangi:
(1) Pagal Reglamento (EEB) Nr. 2081/92 5 straipsnį Ispanija Komisijai padavė dvi paraiškas dėl "Queso Palmero" arba "Queso de la Palma" pavadinimo užregistravimo kilmės vietos nuoroda ir "Turrón de Agramunt" arba "Torró d’Agramunt" pavadinimo užregistravimo geografine nuoroda, Prancūzija Komisijai padavė paraišką dėl "Morbier" pavadinimo užregistravimo kilmės vietos nuoroda, Austrija Komisijai padavė paraišką dėl "Gailtaler Speck" pavadinimo užregistravimo geografine nuoroda, o Graikija Komisijai padavė paraišką dėl "Thrapsano extra virgin olive oil" pavadinimo užregistravimo kilmės vietos nuoroda.
(2) Pagal minėto reglamento 6 straipsnio 1 dalį buvo nustatyta, kad šios paraiškos atitinka visus to reglamento reikalavimus, visų pirma jose pateikta visa minėto reglamento 4 straipsnyje numatyta informacija.
(3) Šio reglamento priede nurodytus pavadinimus paskelbus Europos Bendrijų oficialiajame leidinyje [3], Komisija negavo nė vieno pagal minėto reglamento 7 straipsnį pareikšto protesto.
(4) Dėl to šiuos pavadinimus reikėtų įtraukti į "Saugomų kilmės vietos nuorodų ir saugomų geografinių nuorodų registrą" ir tokiu būdu saugoti visoje Bendrijoje kaip saugomas kilmės vietos nuorodas arba saugomas geografines nuorodas.
(5) Šio reglamento priedas papildo Komisijos reglamento (EB) Nr. 2400/96 [4] su paskutiniais pakeitimais, padarytais Reglamentu (EB) Nr. 1097/2002 [5], priedą,
PRIĖMĖ ŠĮ REGLAMENTĄ:
1 straipsnis
Šio dokumento priede nurodyti pavadinimai įtraukiami į Reglamento (EB) Nr. 2400/96 priedą ir kaip saugomos kilmės vietos nuorodos (SKVN) arba saugomos geografinės nuorodos (SGN) įrašomi į Reglamento (EEB) Nr. 2081/92 6 straipsnio 3 dalyje numatytą "Saugomų kilmės vietos nuorodų ir saugomų geografinių nuorodų registrą".
2 straipsnis
Šis reglamentas įsigalioja 20 dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2002 m. liepos 10 d.